# E E L N Õ U

## NARVA LINNAVALITSUS

#### K O R R A L D U S

Narva .08.2016.a nr \_\_\_\_\_ -k

**Avaliku ürituse «Narva Suvelaat 2016» loa taotluse rahuldamine**

1. **Asjaolud ja menetluse käik**

14.06.2016.a. esitas Narva Kutseõppekeskus, reg. kood 70005996 Narva Linnavalitsusele avaliku ürituse loa taotluse.

Narva Kutseõppekeskus kavandab läbi viia 13.08.2015a kella 11.00-16.00. avalik üritus **„Narva Suvelaat 2016**”. Üritus suunatud avalikkusele. Ürituse raames toimub toiduainete ja tööstuskaupade müük aadressil Narva Promenaad ja Joaoru puhkeala (Raja, Linnuse ja Jõe tänavad). Eeldatav osalejate arv on ca 5000 inimest. Sissepääs on kõikidele külastajatele tasuta. Üritus on kõrgendatud turvariskiga. Korra tagamisel on sõlmitud turvateenuse osutamise leping.

1. **Õiguslikud alused**

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. **Otsus**
	1. Rahuldada Narva Kutseõppekeskuse taotlus avaliku ürituse „Narva Suvelaat 2016“
	2. Avaliku ürituse korraldajaks on Narva Kutseõppekeskus, reg.kood 70005996, Kreenholmi 45, Narva.
	3. Ürituse läbiviimise kohaks on Narva Promenaad ja Joaoru puhkeala (Raja, Linnuse ja Jõe tänavad).
	4. Avalik üritus toimub 13.08.2015 kella 11.00-st kella 16.00-ni.
	5. Avaliku ürituse jooksul toimub alkohoolsete jookide müük.
	6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
2. **Rakendussätted**
	1. Arhitektuuri- ja Linnaplaneerimise Ametil teha korraldus asjaosalistele teatavaks.
	2. Korraldus jõustub seaduses sätestatud korras.
	3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Tarmo Tammiste Ants Liimets

Linnapea Linnasekretär